8. ΝΟΜΟΣ υπ’ αριθ. 212 της 28/28 Φεβρ. 1947 (ΦΕΚ Α΄ 36)  Περί προσχωρήσεως της Ελλάδος εις την Συμφωνίαν του Σικάγου περί Διεθνών Αεροπορικών μεταφορών.  ΄Αρθρον μόνον.-Κυρούται η από 7 Δεκ. 1944 Συμφωνία του Σικάγου περί Διεθνών Αεροπορικών Μεταφορών εις ην η Ελλάς, δι’ ανταλλαγής επιστολών από 21 Φεβρ. 1946 και 19 Μαρτ. 1946 μεταξύ της εν Ουασιγκτώνι Ελληνικής Πρεσβείας και του επί των Εξωτερικών Υπουργείου των Ηνωμένων Πολιτειών της Αμερικής, προσεχώρησε υπό τους εν αυταίς αναφερομένους όρους. Τα κείμενα των προρρηθεισών Συμφωνίας και επιστολών έπονται εν αγγλικώ πρωτοτύπω και ελληνική μεταφράσει. Η ισχύς της Συμφωνίας ταύτης άρχεται από της λήψεως υπό του επί των Εξωτερικών Υπουργείου των Ηνωμένων Πολιτειών της από 21 Φεβρ. 1946 επιστολής της εν Ουασιγκτώνι Ελληνικής Πρεσβείας, ήτοι από της 28ης Φεβρ. 1946. ΣΥΜΦΩΝΙΑ Περί των Διεθνών Αεροπορικών Μεταφορών Τα Κράτη μέλη της Διεθνούς Οργανώσεως Πολιτικής Αεροπορίας άτινα υπογράφουσι και αποδέχονται την παρούσαν Συμφωνίαν περί των Διεθνών Αεροπορικών Μεταφορών, προβαίνουσιν εις την ακόλουθον δήλωσιν. Τήμα 1 Άρθρ.1.-Έκαστον συμβαλλόμενον Κράτος χορηγή εις τα έτερα συμβαλλόμενα Κράτη τας ακολούθους ελευθερίας του αέρος σχετικώς προς τα τακτικάς διεθνείς αεροπορικάς γραμμάς: 1)Το προνόμιον της διαπτήσεως του εδάφους του άνευ προσγειώσεως. 2)Το δικαίωμα της προσγειώσεως άνευ εμπορικών σκοπών. 3)Το δικαίωμα της αποβιβάσεως επιβατών, ταχυδρομείου και φορτίου, παραληφθέντος εκ του εδάφους του Κράτους ου την εθνικότητα κατέχει το αεροσκάφος. 4)Το δικαίωμα της επιβιβάσεως επιβατών, ταχυδρομείου και φορτίου, προοριζομένων δια το έδαφος του Κράτους, ου την εθνικότητα κατέχει το αεροσκάφος. 5)Το δικαίωμα της επιβιβάσεως επιβατών, ταχυδρομείου και φορτίου, προοριζομένων δια το έδαφος παντός ετέρου συμβαλλομένου Κράτους και το προνόμιον της αποβιβάσεως επιβατών, ταχυδρομείου και φορτίου, προερχομένου εκ παντός τοιούτου εδάφους. Σχετικώς προς τα εν τοις παρ. (3) (4) και (5) του παρόντος Τμήματος οριζόμενα δικαιώματα, υποχρέωσις εκάστου συμβαλλομένου Κράτους αφορά μόνον τας διαβατικάς γραμμάς, επί οδού αποτελούσης λογικώς ευθείαν γραμμήν, διερχομένης εκ του εδάφους του, προερχομένης εκ και επιστρεφούσης εις το Μητροπολιτικόν έδαφος του Κράτους, ου την εθνικότητα κατέχει το αεροσκάφος. Τα δικαιώματα του Τμήματος τούτου δεν θα εφαρμόζωνται ως προς τους αερολιμένας τους χρησιμοποιουμένους δια στρατιωτικούς σκοπούς και εξαιρουμένους πάσης τακτικής διεθνούς αεροπορικής κινήσεως. Εις ζώνας ένθα λαμβάνουσι χώραν εχθροπραξίαι ή ευρισκομένας υπό στρατιωτικήν κατοχήν, ως και εν καιρώ πολέμου κατά μήκος των οδών εφοδιασμού των αγουσών προς τοιαύτας ζώνας, η άσκησις των τοιούτων προνομίων θα υπόκηται εις την έγκρισιν των αρμοδίων Στρατιωτικών Αρχών. Τμήμα 2 Η άσκησις των προρρηθέντων δικαιωμάτων θέλει γίνη συμφώνως προς τας διατάξεις της Προσωρινής Συμφωνίας «περί Διεθνούς Πολιτικής Αεροπορίας», αφ’ ης δε τεθή εν ισχύϊ ή Σύμβασις «περί Διεθνούς Πολιτικής Αεροπορίας», συμφώνως προς τας διατάξεις ταύτης αμφοτέρων συνταχθεισών εν Σικάγω την 7ην Δεκ. 1944.       Σελ. 909 Πολυεθνείς Αεροπορικές Συμβάσεις 38.Π.α.8   343 Τμήμα 3 Συμβαλλόμενόν τι Κράτος χορηγούν εις τας αεροπορικάς επιχειρήσεις ετέρου συμβαλλομένου Κράτους το δικαίωμα της σταθμεύσεως άνευ εμπορικών σκοπών, δύναται ν’ απαιτήση από τας τοιαύτας αεροπορικάς επιχειρήσεις να προσφέρωσι λογικήν εμπορικήν υπηρεσίαν εις τα σημεία εις α τοιαύται σταθμεύσεις λαμβάνουσι χώραν. Τοιαύτη απαίτησις δεν θα περιλαμβάνη οιανδήποτε διάκρισιν μεταξύ αεροπορικών επιχειρήσεων λειτουργουσών επί της ιδίας οδού, θα λαμβάνη δε υπ’ όψει τον διαθέσιμον ωφέλιμον χώρον του αεροσκάφους και θ’ ασκήται εις τρόπον ώστε να μη βλάπτηται η κανονική εκμετάλλευσις των ενδιαφερομένων Διεθνών Αεροπορικών Γραμμών ή τα δικαιώματα και αι υποχρεώσεις οιουδήποτε συμβαλλομένου Κράτους. Τμήμα 4 Έκαστον συμβαλλόμενον Κράτος δικαιούται ν’ αρνηθή την χορήγησιν αδείας εις τα αεροσκάφη ετέρων συμβαλλομένων Κρατών, όπως παραλάβωσιν επί του εδάφους του επιβάτας επί πληρωμή ή επί μισθώσει, ταχυδρομείον και φορτίον προοριζόμενον δι’ έτερον σημείον επί του εδάφους του. Έκαστον συμβαλλόμενον Κράτος υποχρεούται να μη συνάψη συμφωνίαν χορηγούσαν ειδικώς οιανδήποτε τοιούτον αποκλειστικόν δικαίωμα μεθ’ οιουδήποτε ετέρου Κράτους ή Αεροπορικής Επιχειρήσεως ετέρου Κράτους ως και να μη επιτύχη οιονδήποτε τοιούτον αποκλειστικόν δικαίωμα παρ’ οιουδήποτε ετέρου κράτους. Τμήμα 5 Έκαστον συμβαλλόμενον Κράτος δύναται, υπό την επιφύλαξιν των διατάξεων της παρούσης Συμφωνίας. 1)να καθορίση την οδόν ην δέον ν’ ακολουθήση ύπερθεν του εδάφους του οιαδήποτε Διεθνής Αεροπορική Γραμμή, ως και τους Αερολιμένας ους δύναται να χρησιμοποιήση αύτη, 2)να επιβάλη ή να επιτρέψη την επιβολήν εις οιανδήποτε τοιαύτην γραμμήν δικαίας και λογικής επιβαρύνσεως δια την χρήσιν των αερολιμένων και ετέρων διευκολύνσεων αι επιβαρύνσεις αύται δέον να μη υπερβαίνωσι τας καταβλητέας δια την χρήσιν τοιούτων αερολιμένων και διευκολύνσεων υπό των εθνικών του αεροσκαφών, των χρησιμοποιουμένων δι’ ομοίας Διεθνείς Γραμμάς, υπό την επιφύλαξιν ότι τη αιτήσει ενδιαφερομένου συμβαλλομένου Κράτους, αι επιβληθείσαι επιβαρύνσεις δια την χρήσιν αερολιμένων και ετέρων διευκολύνσεων θα υπόκηνται εις εξέτασιν   Σελ. 910  υπό του Συμβουλίου της Διεθνούς Οργανώσεως Πολιτικής Αεροπορίας, της ιδρυθείσης δια της ως άνω ρηθείσης Συμβάσεως, το οποίον θέλει υποβάλλει έκθεσιν και συστάσεις επί του ζητήματος προς εξέτασιν υπό του ή των ενδιαφερομένων Κρατών. Τμήμα 6 Έκαστον συμβαλλόμενον Κράτος επιφυλάσσει εις εαυτό το δικαίωμα ν’ αναστείλη ή ν’ ακυρώση πιστοποιητικόν ή άδειαν Επιχειρήσεως Αεροπορικών Μεταφορών ετέρου Κράτους εις πάσαν περίπτωσιν καθ’ ην δεν πείθεται ότι ουσιώδες μέρος της ιδιοκτησίας και ο πραγματικός έλεγχος ευρίσκεται εις χείρας υπηκόου συμβαλλομένου Κράτους, ή εις περίπτωσιν καθ’ ην τοιαύτη Επιχείρησις Αεροπορικών Μεταφορών δεν συμμορφούται προς τους Νόμους του Κράτους, ύπερθεν του οποίου ίπταται ή δεν τηρεί τας υποχρεώσεις ας του επιβάλλει η παρούσα Συμφωνία. Τμήμα 1 Άρθρ.11.-Τα συμβαλλόμενα Κράτη αποδέχονται την παρούσαν Συμφωνίαν ως ακυρούσαν πάσας τας υποχρεώσεις και συνεννοήσεις μεταξύ των, αίτινες δεν συμβιβάζονται προς τας διατάξεις της και υποχρεούνται να μη συμμετέχωσιν εις οιασδήποτε τοιαύτας υποχρεώσεις και συνεννοήσεις. Συμβαλλόμενόν τι Κράτος, το οποίον έχει αναλάβει οιασδήποτε ετέρας υποχρεώσεις, αίτινες δεν συμβιβάζονται προς την παρούσαν Συμφωνίαν, θέλει λάβει άμεσα μέτρα ίνα απαλλαγή εκ των υποχρεώσεών του. Εφ’ όσον Αεροπορική Επιχείρησις συμβαλλομένου τινός Κράτους έχει αναλάβει οιασδήποτε τοιαύτας ασυμβιβάστους υποχρεώσεις, το Κράτος, του οποίου την υπηκοότητα κατέχει, θέλει καταβάλει πάσας τας προσπαθείας του ίνα εξασφαλίση την άμεσον λήξιν των και να ενεργήση εν πάση περιπτώσει δια την λήξιν των, ευθύς ως θα ήτο δυνατόν νόμιμως να ληφθή το μέτρον τούτο, μετά την ισχύν της παρούσης Συμφωνίας. Τμήμα 2 Υπό την επιφύλαξιν των διατάξεων του προηγουμένου Τμήματος θα δύναται, συμβαλλόμενόν τι Κράτος, να συνάπτη Συμφωνίας αφορώσας Διεθνείς Αεροπορικάς Γραμμάς ουχί ασυμβιβάστους προς την παρούσαν Συμφωνίαν. Πάσα τοιαύτη Συμφωνία κατατίθεται αμέσως, προς καταχώρησιν, παρά τω Συμβουλίω, το οποίον θα την δημοσιεύση το ταχύτερον δυνατόν.       38.Π.α.8 Πολυεθνείς Αεροπορικές Συμβάσεις   344 Άρθρ.ΙΙΙ.Έκαστον συμβαλλόμενον Κράτος υποχρεούται όπως, κατά την σύστασιν και εκμετάλλευσιν διαβατικών γραμμών, λάβη δεόντως υπ’ όψιν τα συμφέροντα των ετέρων συμβαλλομένων Κρατών, ούτως ώστε να μη παρεμβαίνη αδικαιολογήτως εις τας περιφερειακάς των γραμμάς ή να εμποδίζη την ανάπτυξιν των διαβατικών των γραμμών. Τμήμα 1 Άρθρ.ΙV.-Οιονδήποτε συμβαλλόμενον Κράτος δύναται, δι’ επιφυλάξεως προσηρτημένης τη παρούση Συμφωνία, κατά την υπογραφήν ή αποδοχήν της ν’ αποφασίση όπως μη χορηγήση και μη αποδεχθή τα δικαιώματα και τας υποχρεώσεις του άρθρ. Ι, Τμήματος 1, παρ. 5 θα δύναται δε επίσης ανά πάσαν στιγμήν, μετά την αποδοχήν, δια προειδοποιήσεως έξ μηνών, γνωστοποιουμένης υπ’ αυτού εις το Συμβούλιον, ν’ απαλλαγή των τοιούτων δικαιωμάτων και υποχρεώσεων. Τοιούτον συμβαλλόμενον Κράτος δύναται, δια προειδοποιήσεως έξ μηνών, γνωστοποιουμένης υπ’ αυτού εις το Συμβούλιον ν’ αναδεχθή ή ν’ ανακτήση αναλόγως της περιπτώσεως, τα εν λόγω δικαιώματα και υποχρεώσεις. Ουδέν συμβαλλόμενον Κράτος θα υποχρεούται να χορηγήση οιονδήποτε δικαίωμα της εν λόγω παραγράφου εις οιονδήποτε συμβαλλόμενον Κράτος, όπερ δεν ανέλαβεν αναλόγους υποχρεώσεις. Τμήμα 2 Παν συμβαλλόμενον Κράτος όπερ ήθελε κρίνει ότι ενέργειαι ετέρου συμβαλλομένου Κράτους, σύμφωνοι προς την παρούσαν Συμφωνίαν, προξενούσιν αυτώ αδικίας ή δυσκολίας, δύναται να ζητήση όπως το Συμβούλιον εξετάση την περίπτωσιν. Κατόπιν τούτου το Συμβούλιον θέλει εξετάσει το ζήτημα και καλέσει τα ενδιαφερόμενα Κράτη προς σύσκεψιν, Εάν η τοιαύτη σύσκεψις δεν ήθελε καταλήξει εις άρσιν της δυσκολίας το Συμβούλιον θα δύναται ν’ αποφασίση και να προβή εις καταλλήλους συστάσεις προς τα ενδιαφερόμενα συμβαλλόμενα Κράτη. Εάν μετά ταύτα ενδιαφερόμενόν τι συμβαλλόμενον Κράτος παραλείψη αδικαιολογήτως, παρά την γνώμην του Συμβουλίου, να λάβη τα κατάλληλα επανορθωτικά μέτρα, το Συμβούλιον θα δύναται να συστήση εις την Συνέλευσιν της ως άνω ρηθείσης Οργανώσεως όπως το τοιούτον συμβαλλόμενον Κράτος στερηθή των δικαιωμάτων και των προνομίων του των απορρεόντων εκ της παρούσης Συμφωνίας μέχρις ου ληφθώσι τα εν λόγω μέτρα. Η Συνέλευσις δύναται δια των δύο τρίτων των ψήφων να στερήση των άνω δικαιωμάτων και προνομίων τοιούτον συμβαλλόμενον Κράτος δια χρονικόν διάστημα, όπερ ήθελε κρίνει ως αρμόζον ή μέχρις ου το Συμβούλιον αποφασίση ότι τα επανορθωτικά μέτρα ελήφθησαν υπό του εν λόγω Κράτους.  Τμήμα 3 Εάν διαφωνία τις μεταξύ δύο ή περισσοτέρων συμβαλλομένων Κρατών αφορώσα την ερμηνείαν ή εφαρμογήν της παρούσης Συμφωνίας δεν δύναται να διευθετηθή δια διαπραγματεύσεων, θα εφαρμόζωνται αι διατάξεις του Κεφαλαίου ΧVΙΙΙ της ως άνω ρηθείσης Συμβάσεως κατά τον ίδιον τρόπον τον υπό ταύτης προβλεπόμενον δι’ οιανδήποτε διαφωνίαν αφορώσαν την ερμηνείαν ή εφαρμογήν της ως άνω ρηθείσης Συμβάσεως. Άρθρ.V.-Η παρούσα συμφωνία θα παραμένη εν ισχύϊ εφ’ όσον και η ως άνω ρηθείσα Σύμβασις υπό την επιφύλαξιν πάντως ότι οιονδήποτε συμβαλλόμενον Κράτος, Μέλος της παρούσης Συμφωνίας, θα δύναται να την καταγγέλλη δια προειδοποιήσεως ενός έτους γνωστοποιουμένης υπ’ αυτού εις την Κυβέρνησιν των Ηνωμένων Πολιτειών της Αμερικής, ήτις αμέσως θέλει κοινοποιήσει την τοιαύτην προειδοποίησιν και καταγγελίαν εις πάντα τα έτερα συμβαλλόμενα Κράτη. Άρθρ.VI.-Μέχρις ότου τεθή εν ισχύϊ η ως άνω ρηθείσα Σύμβασις πάσα μνεία ταύτης εν τη παρούση Συμφωνία, εκτός της εν άρθρ. ΙV, Τμήμα 3 και άρθρ. VII περιεχομένης, θέλει θεωρηθή ως αναφερομένη εις την Προσωρινήν Συμφωνίαν περί Διεθνούς Πολιτικής Αεροπορίας την συνταχθείσαν εν Σικάγω την 7ην Δεκ. 1944 η δε μνεία της Διεθνούς Οργανώσεως Πολιτικής Αεροπορίας, της Συνελεύσεως και του Συμβουλίου θέλει θεωρηθή ως αναφερομένη αντιστοίχως εις την Προσωρινήν Διεθνή Οργάνωσιν Πολιτικής Αεροπορίας, την Προσωρινήν Συνέλευσιν και το Προσωρινόν Συμβούλιον. Άρθρ.VII.-Δια τους σκοπούς της παρούσης Συμφωνίας, ο όρος «έδαφος» θα ερμηνεύεται ως εν τω άρθρ. 2 της ως άνω ρηθείσης Συμβάσεως. Υπογραφαί και αποδοχαί της Συμφωνίας. Άρθρ.VIII.-Οι υπογεγραμμένοι Εντεταλμένοι εις το Συνέδριον της Διεθνούς Πολιτικής Αεροπορίας, το συνελθόν εν Σικάγω την 1ην Νοεμ. 1944, υπέγραψαν την παρούσαν Συμφωνίαν υπό την έννοιαν ότι η Κυβέρνησις των Ηνωμένων Πολιτειών της Αμερικής θέλει ειδοποιηθή το ταχύτερον δυνατόν παρ’ εκάστης Κυβερνήσεως, εξ ονόματος της οποίας υπεγράφη η Συμφωνία, εάν η εξ ονόματός της τεθείσα υπογραφή αποτελή αποδοχήν της Συμφωνίας υπό της εν λόγω Κυβερνήσεως και δεσμεύουσαν υποχρέωσιν. Το Κράτος μέλος της Διεθνούς Οργανώσεως Πολιτικής   Αεροπορίας    δύναται    ν’    αποδεχθή    Σελ. 911 Πολυεθνείς Αεροπορικές Συμβάσεις 38.Π.α.8   345 την παρούσαν Συμφωνίαν ως δεσμεύουσαν υποχρέωσιν δια της γνωστοποιήσεως της αποδοχής της εις την Κυβέρνησιν των Ηνωμένων Πολιτειών, η δε τοιαύτη αποδοχή θέλει τεθή εν ισχύϊ από της ημερομηνίας της λήψεως της τοιαύτης γνωστοποιήσεως υπό της εν λόγω Κυβερνήσεως. Η παρούσα Συμφωνία θα τεθή εν ισχύϊ μεταξύ των συμβαλλομένων Κρατών κατά την αποδοχήν της υφ’ εκάστου τούτων. Ακολούθως θα δεσμεύη έκαστον έτερον Κράτος το οποίον ήθελε γνωστοποιήσει την αποδοχήν τους εις την Κυβέρνησιν των Ηνωμένων Πολιτειών από της ημερομηνίας της λήψεως της αποδοχής υπό της Κυβερνήσεως ταύτης. Η Κυβέρνησις των Ηνωμένων Πολιτειών θέλει γνωστοποιήση εις άπαντα τα υπογράψαντα και αποδεχθέντα Κράτη την ημερομηνίαν πάντων των αποδοχών της Συμφωνίας ως και την ημερομηνίαν καθ’ ην τίθεται εν ισχύϊ δι’ έκαστον αποδεχόμενον Κράτος. ΕΙΣ ΠΙΣΤΩΣΙΝ ΤΩΝ ΑΝΩΤΕΡΩ οι υπογεγραμμένοι, όντες δεόντως εξουδιοδοτημένοι, υπογράφουσι την παρούσαν Συμφωνίαν εξ ονόματος των οικείων Κυβερνήσεών των κατά τας έναντι των σχετικών υπογραφών των αναγραφομένας ημερομηνίας. ΕΓΕΝΕΤΟ εν Σικάγω την 7ην ημέραν του Δεκ. 1944 εις γλώσσαν Αγγλικήν. Έν κείμενον συντεταγμένον εις την Αγγλικήν, Γαλλικήν και Ισπανικήν γλώσσαν, εκάτη των οποίων θα έχη ίσην αυθεντικότητα, θα είναι ανοικτόν εν Ουασιγκώνι D.C. προς υπογραφήν. Αμφότερα τα κείμενα θα κατατεθώσιν εις τα Αρχεία της Κυβερνήσεως των Ηνωμένων Πολιτειών της Αμερικής και βεβαιωθέντα αντίγραφα θέλουσι διαβιβασθή υπό της Κυβερνήσεως ταύτης εις τας Κυβερνήσεις απάντων των Κρατών άτινα θα δύνανται να υπογράφωσι και να αποδεχθώσι την παρούσαν Συμφωνίαν. Άριθ. 684 Ουάσιγκτων D.C. 21 Φεβρ. 1946 Κύριε Υπουργέ, Έχω την τιμήν να πληροφορήσω ημάς ότι έλαβον οδηγίας της Κυβερνήσεώς μου να ανακοινώσω υμίν την υπ’ αυτής αποδοχήν της Συμφωνίας Διεθνών Εναερίων Μεταφορών, της καταρτισθείσης εις την εν Σικάγω συνελθούσαν την 7ην Δεκ. 1944 Διάσκεψιν Διεθνούς Πολιτικής Αεροπορίας, ως υποχρέωσιν δεσμεύουσαν την Ελλάδα. Αποδεχόμενος την Συμφωνίαν ταύτην κατά το Άρθρ. VIII αυτής, παρ. 2, είμαι εξουσιοδοτημένος να προβώ εις επιφύλαξιν εν σχέσει προς τα δικαιώματα και υποχρεώσεις τας περιλαμβανομένας εις το Άρθρ. Ι, εδάφ, 1 παρ. 5 της Συμφωνίας, τας οποίας κατά το Άρθρ. IV εδάφ. 1, η Ελλάς δεν επιθυμεί επί του παρόντος να παραχωρήση ή δεχθή.   Σελ. 912 Ευαρεστηθήται να γνωρίσηται την ημερομηνίαν λήψεως της παρούσης ανακοινώσεως από της οποίας η αποδοχή της ειρημένης Συμφωνίας υπό της χώρας μου θα καταστή ισχύουσα και δέξασθε, Κύριε Υπουργέ, την διαβεβαίωσιν της εξόχου υπολήψεως μου. (υπογρ.) Κ. Διαμαντόπουλος Πρεσβευτής της Ελλάδος Προς την Α. Εξοχώτητα τος Κον JAMES F. BYRNES Υπουργόν επί των Εξωτερικών των Ηνωμένων Πολιτειών εις Ουάσιγκτων D.C. ΥΠΟΥΡΓΕΙΟΝ ΕΞΩΤΕΡΙΚΩΝ           ΟΥΑΣΙΓΚΤΩΝ        19 Μαρτίου 1946 Εξοχώτατε Έχω την τιμήν να βεβαιώσω λήψιν της υπ’ αριθ. 684 από 21 Φεβρ 1946 υμετέρας διακοινώσεως ήτις ελήφθη εις το Υπουργείον Εξωτερικών την 28 Φεβρ,. 1946, δηλούσης ότι η Ελληνική Κυβέρνησις αποδέχεται την Συμφωνίαν Διεθνών Εναερίων Μεταφορών, την καταρτισθείσαν εις την εν Σικάγω την 7ην Δεκ. 1944 συνελθούσαν Διάσκεψιν Διεθνούς Πολιτικής Αεροπορίας, ως υποχρεώσιν δεσμεύουσαν την Ελλάδα. Αι εις την Διάσκεψιν αντιπροσωπευθείσαι άλλαι Κυβερνήσεις τηρούνται ενήμεροι της υπό της Ελλάδος αποδοχής της συμφωνίας μεταφορών και της επιφυλάξεως όσον αφορά τα δικαιώματα και υποχρεώσεις τας περιλαμβανομένας εις το Άρθρ. Ι, εδάφ. 1, παρ. 5 της συμφωνίας μεταφορών, τας οποίας, κατά το Άρθρ. ΙV, Εδάφ. 1 η Ελλάς δεν επιθυμεί επί του παρόντος να παραχωρήση ή δεχθή. Δέξασθε, Εξοχώτατε, την διαβεβαίωσιν της εξόχου υπολήψεώς μου. (υπογρ.) DEAN A CHESON Προς την Αυτού Εξοχώτητα  Κίμωνα Διαμαντόπουλον Πρεσβευτήν της Ελλάδος              38.Π.α.8 Πολυεθνείς Αεροπορικές Συμβάσεις   346  